แผลที่โดนขนแมว แต่แผลไม่แห้งสนิท เลื่อนๆไม่มีเลือดออก แล้วผมฉีดป้องกันครยไปแล้ว จะต้องไปฉีดกระตุ้นอีกมั้ย และคำถามหนึ่ง ภ้าเราฉีดป้องกันครบ แล้วโดนข่วนต้องไปฉีดกระตุ้นภายในกี่วัน ผมไม่สามารถไปทันที
สวัสดีค่ะ หากบาดแผลที่ผิวหนังไม่ได้มีเลือดออก หรือไม่ได้มีน้ำเหลืองซึม การที่แผลสัมผัสไปโดนขนแมว โอกาสที่จะติดเชื้อพิษสุนัขบ้านั้นถือว่าแทบไม่มี จึงอาจไม่จำเป็นต้องไปฉีดวัคซีนป้องกันพิษสุนัขบ้ากระตุ้นก็ได้ค่ะสำหรับในกรณีที่ต้องฉีดกระตุ้น เช่น โดนกัด โดนข่วน เลียตา ปาก หรือจมูก หรือโดนเลียที่แผลที่มีเลือดออกหรือน้ำเหลืองซึม เป็นต้น ก็ควรรีบไปฉีดกระตุ้นให้เร็วที่สุด หากไม่สามารถทำได้ ก็สามารถไปฉีดกระตุ้นในวันถัดไปได้ค่ะ แต่ก็ไม่ควรนานเกิน 3 วัน เพราะหากยิ่งฉีดช้า ระดับภูมิคุ้มกันก็จะยิ่งขึ้นช้า ซึ่งหากโดนกัดเป็นแผลขนาดใหญ่ หรือโดนกัดที่ใบหน้าและศีรษะ ระดับภูมิคุ้มกันอาจขึ้นสูงไม่ทันที่จะป้องกันการเกิดโรคได้